Shalom ja tere õhtust.
Eetris on TV7 Iisraeli Uudised Jeruusalemmast.
Tänased põhiteemad on:
Pingeline olukord Iisraeli põhja- ja lõunapiiril
on ööpäevaga süvenenud, mistõttu otsustas Iisrael
paigaldada lisaõhutõrjepatareid, sh ka Tel Avivi.
Iisraeli president Rivlin
teatas Prantsusmaa presidendile, et Liibanon on vastutav
selle territooriumil toimunu osas, sh Hezbollah'i tegevuses.
USA saatis lähipäevil Süüriasse lisavägesid,
et kaitsta USA teenistujaid, kes taanduvad Süüriast lähitulevikus.
Pingeline olukord Iisraeli põhja- ja lõunapiiril
on ööpäevaga süvenenud, mistõttu otsustas Iisrael
paigaldada lisaõhutõrjepatareid, sh ka Tel Avivi.
Pinge suurenes, kui Hamas
teatas palestiinlaste enklaavi saadetud Katari saadikule,
et ei võta vastu kolmandat osa finantsabist,
millega leevendatakse Gaza humanitaarkriisi,
hoolimata, et Iisraeli julgeolekukabinet kinnitas Katari toetuse edastamise.
Pressikoosolekul teatas Hamasi asejuht Gazas dr Khalil al-Hayyah,
et nad tegid antud otsuse, kuna Iisrael blokeeris
möödunud nädalatel mitu korda Gazasse finantsabi saatmist,
eesmärgiga mustata palestiinlaste vastupanuliikumist
ja kasutada humanitaarkriisi valimisreklaamiks ära.
Hamas kinnitas, et palestiinlased
ei lähe eales kaasa Iisraeli ametnike laimuga.
Keeldusime andma kolmandat osa Katari finantsabist,
kuna Iisrael ei ole pidanud kinni kokkuleppest.
Iisrael on vastutav viivitamises ja mustamises.
Meie rahvas ja Gaza, samuti tehtud lepetes
ei toetata laimamist ega sionistlikku valimiskampaaniat.
Vastukaaluks Hamasi juhi teatele postitas Iisraeli sõjaväe
araablaste meediaesindaja kolonelleitnant Avichay Adraee
sotsiaalmeediasse teate, millega pöördus Gaza elanike poole.
Kolonel Adraee kirjutas: "Lähinädalatel on (Iisrael) tõdenud,
et islamistlik džihaad püüab õõnestada Gaza julgeolekut
ning seda on tõestanud ka viimased intsidendid Gaza piiril.
Antud raske olukord ohustab julgeolekut
ja raskendab Gaza elanike elu-olu paremaks muutmise.
IDFi eestkõneleja sõnul
seab islamistlik džihaad Gaza elanikud ohtu.
Tema sõnul ei ole kahtlustki, kellele kuulub džihaadi lojaalsus,
ainus küsimus on, kas ta plaan vägivalla suurendamiseks õnnestub.
Kolonelleitnanti Adraee teade
tuli pärast Iisraeli kaitseametnikud ennustasid,
et Iraani toetatud džihaad, mis on Hamasi lähiliitlane Gazas,
püüab rünnata IDFi sõdureid Iisraeli-Gaza piiril,
kuna Hamas ei aktsepteerinud Katari finantsabi.
Seetõttu on IDF varahommikust saati julgestanud oma vägesid.
Iisraeli president Rivlin
ütles oma ametivisiidil Prantsusmaa presidendile Macronile,
et Liibanon vastutab selle territooriumil toimuvas,
sh Hezbollah'i omas.
Kaks riigijuhti kohtusid Elysee palees,
et kõnelda muuhulgas Iraani kohalolust Liibanonis
ja Iraani püüdest rünnata Iisraeli läbi Hezbollah'i.
Arutasime Iraani küsimust.
Kordan, et peaksime jätkama arutelu,
et saaksime kontrollida nende ballistilist tegevust,
saama lisateavet nende tuumategevusest
ning mõista Iraani regionaalseid ambitsioone.
Selles küsimuses toetan täielikult president Rivlini.
President Rivlin kinnitas president Macronile,
et kui Liibanonist tekib oht, ei seisa Jeruusalemm tegevuseta
ja Liibanon kannab täit vastutust kõigi Hezbollah'i tegevuse osas.
Iisrael ei aktsepteeri iial Iraani täpsusrakette,
mille ainsaks sihtpunktiks on Iisraeli elanikud.
Me ei vaiki, kui Liibanon peaks meid ohustama.
Liibanon vastutab oma iseseisvuse eest
ning Hezbollah'i tegevuse eest oma territooriumil.
Iisraeli president teatas,
et tänapäeval Lähis-Idas toimuv ei jää vaid sellesse regiooni.
Kui äärmuslaste väed ähvardavad Lähis-Ida,
ohustavad nad ka Euroopat ning kogu vaba maailma.
Kahjuks tõestavad Prantsusmaal toimunud terroriaktid,
et oht pole teoreetiline vaid nõuab täit tähelepanu.
Seepärast Rivlin rõhutas, et koostöö Prantsusmaa
ja Iisraeli armee vahel tugevdab mõlemat riiki,
et võidelda terrori vastu ja hoida regionaalset stabiilsust.
Teateid Iraani Isfahani provintsist:
Iraani sõjavägi alustas laiaulatuslikku sõjaväeõppust.
Iraani maavägede komandöri kohaselt
valmistub Iraan sellega võimalikuks võõrinvasiooniks.
Vaenlased peaksid meeles pidama, et Iraani sõjaline jõud toetub islamile.
Nad parem mõelgu kaks korda,
kas tahavad teha rumalat viga ning rünnata Iraani.
Nad suudavad ehk algatada uut sõda, kuid nad ei lõpeta seda.
Põrmustame neid mitmel maastikul ja ilmastikuoludes.
Iga-aastase õppusega, mida nimetati Velayat Power 2019
tugevdati Iraani meedia kohaselt Iraani armee reservvägesid,
et tagada välisinvasioonil valmisolek ja kiirreageerimine.
USA on jälginud kaht Iraani toetatud armeeüksust Süürias
ja kaht lennuliini, mis aitab USA kohaselt
smuugeldada relvi Iraanist Süüriasse.
USA rahandusministeeriumi sõnul
on kõik neli seotud Iraani Mahan Air lennuliini,
Iraani eliitarmee ja revolutsioonilise kaardiväe Qudsiga,
millest kaks viimast on mustas nimekirjas.
Eile õhtul kehtestati sanktsioonid.
Teateid Süüriast:
USA on lähipäevil saatnud lisavägesid Süüriasse,
et kaitsta USA teenistujaid, kes taanduvad Süüriast lähitulevikus.
Raportites ei teatatud, kuhu lisaväed Süürias saadetakse.
Pentagoni ametnikud kinnitasid TV7le,
et USA teenistujate julgestamine Süürias on vältimatu,
et tagada ohutu ja stabiilne taandumine Süüriast.
Ametnik ei täpsustanud operatsioonide olemust,
samuti polnud USA armee valmis koheselt TV7le kommenteerima.
Tänan vaatamast.
Võite meid näha aadressidel tv7israelnwes.com või tv7.fi
Tagasisidet saatke palun aadressil israelnews@tv7.fi
Aktuaalset infot Iisraeli ja Lähis-Ida kohta leiate Fbist,
samuti võite kommenteerida me Youtube kanalit TV7IsraelNews.
Paluge jätkuvalt rahu Iisraelile ja Jeruusalemmale.
Õnnistatud õhtu jätku ning algavat nädalavahetust.
Olen Jonathan Hessen.
Kohtumiseni juba esmaspäeval samal ajal.
Tõlge: Mailis Mägi